OpenLLM-France/wikimedia huggingface dataset:
# Venezia

Venezia en italianeg, Venesia e veneteg, zo ur gêr en Italia, kêr-benn meurgêr Venezia, e rannvro Veneto. 126 enezenn a ya d'ober Venezia, ar re-se o vezañ dispartiet gant takadoù dour bras pe kanolioù; lodennoù kêr a zo liammet gant 472 pont en holl. E 2020, tro 258 685 anneziad a oa o vevañ e Venezia meur pe Comune di Venezia, e-touez ar re-se e oa 51 000 o vevañ war enezenn istorel kêr Venezia (centro storico) hag ar peurrest war an douar kevandirel (terraferma). Gant kêrioù Padova ha Treviso, Venezia a vez er rann-vro metropolel Padova-Treviso-Venezia (PATREVE), hag a vez gwelet evel un takad metropolel statistikel, gant ur boblañs a 2,6 milion anneziad en holl.
Anv kêr, Venezia, a zo deuet a-ziwar ar boblad Veneti a annezie ar rann-vro en X$^{vet}$ kantved a-raok Jezuz-Krist. Kêr Venezia a oa bet kêr-benn istorel Republik Venezia evit tost d'ur milved, etre 810 ha 1797.

## Meurlarjez

Hini koshañ ar bed eo Meurlarjez Venezia, meneget e oa dija en un destenn digant an doge Vital Faliero de Doni e 1094. Brudet eo dre ar bed gant e vaskloù hag e dudenn Arlecchino.

## Tud dibar
### Bet ganet e Venezia

* Sergio Bianchi, mestrc'hoarier echedoù
* Roberto Cosulich, mestrc'hoarier echedoù
* Mario Monticelli, mestrc'hoarier echedoù
* Domenico Postpischl, mestrc'hoarier echedoù
* Carlo Salvioli, mestrc'hoarier echedoù

## Venezia er bed

* Venezuela zo bet anvet diwar an italianeg Veneziola, Venezia vihan.
* Meur a gêr zo bet anvet diwar anv ar gêr italian : Venezia an Norzh (Brugge, Amsterdam ha Stockholm).

## Venezia e Breizh

* Venezia ar C'hornôg eo lesanv Naoned.
* Troioù-kaer Katell ha Pêrig, Meurlarjez e Venezia, gant Anne Salaün, embannet er gazetenn Rouzig (Niv. 95/96) gant Keit Vimp Bev e 2009.
# Venetico

Venetico zo ur gumun italian e meurgêr Messina e Sikilia.
# Veneto

Veneto (hervez an italianeg; Vèneto e veneteg) a zo unan eus rannvroioù Italia e biz ar vro, tost da 5 milion a dud enni, ha Venezia he c'hêr-benn.
En hanternoz dezhi emañ Aostria (Tirol ha Karintia), er reter emañ Friuli-Venezia Giulia ; er gwalarn emañ Trentino-Alto Adige, er c'hornôg Lombardia, er c'hreisteiz emañ Emilia-Romagna.
E Veneto, evel e Sardinia, eo anavezet ar pobloù ouzhpenn hini Italia.

## Proviñsoù Veneto

E rannvro Veneto ez eus 7 proviñs:
* proviñs Belluno, enni 69 c'humun
* proviñs Padova - enni 104 c'humun
* proviñs Rovigo - enni 50 kumun
* proviñs Treviso - enni 95 kumun
* proviñs Venezia - enni 44 c'humun
* proviñs Verona - enni 98 kumun
* proviñs Vicenza - enni 121 gumun (ur gumun ha c'hwec'h-ugent)

## Istor pe mojenn

Kavout a ra da lod eo hañval anv Veneto ha Venezia ouzh Gwened, ha kontet ez eus bet e oa bet kaset prizonidi di gant Caesar pa drec'has war bobl Veneted Arvorig.
# Venialbo

Venialbo zo ur gumun spagnol e proviñs Zamora.
# Veniano

Veniano zo ur gumun en Italia e Proviñs Como, e rannvro Lombardia.
# Veneti (Adria)

Ar Veneti (e latin) pe Veneted (stumm brezhonekaet) a oa ur bobl eus an Henamzer a veve e hanternoz ar pezh zo bremañ Italia, etre an Alpoù ha goueled Mor Adria (rannvro Veneto hiziv).
Ur yezh indezeuropek a veze komzet ganto, anavezet dre un 300 enskrivadur bennak eus ar mare etre ar VIvet kantved kent JK hag ar Iañ kantved kent JK. Moarvat e oa kar o yezh da yezhoù all komzet en amzer-se e ledenez Italia.
En Italia e reer Paleoveneti anezho, evit lakaat kemm etre ar boblad-se hag an dud zo o chom e rannvro Veneto bremañ hag a reer Veneti anezho en italianeg.
N'eo ket sklaer peseurt darempred a c'hallfe bezañ etre Veneti goueled Mor Adria ha Weneted Arvorig, ar bobl c'halian a veve gwechall e bro Gwened. Hervez an douaroniour Strabon, e oa deuet Weneted eus arvor Galia d'ober o annez en arvor Mor Adria. Met hervez skrivagnerien all, evel Titus Livius, e oa gwirizoù ar Veneti e bro ur bobl anvet Eneti pe Enetoi, annezet en arvor kreisteiz ar Mor Du en amzer Brezel Troia. Bezet a vezo e c'hallfe bezañ un darempred etre anvioù meur a bobl, e meur a lec'h en Europa : Veneti, Venedi pe Venedae, meneget gant Tacitus (Veneti (Vistula)), Veneti Italia ha Weneted Arvorig,.
Abred e teuas ar Veneti da gaout darempred gant ar Romaned. Dont a rejont da vezañ keodeourien roman e 49 kent JK, evel annezidi all Gallia Cisalpina. Dindan ren an impalaer Augustus e oa deuet o bro da vezañ unan eus rannvroioù Italia anvet Venetia et Histria, hag Aquileia e oa ar gêr-benn. E-touez kêrioù all bro ar Veneti e c'haller menegiñ Patavium (Padova) pe Verona.
E mareoù diwezhañ diskar an Impalaeriezh roman e voe savet Venezia war an aod, ha kreskiñ a reas ar gêr-se tamm-ha-tamm betek dont da vezañ ur galloud bras en Europa er Grennamzer.

## Notennoù

* ↑ Douaroniezh, levrenn IV, pennad 4
* ↑ diwar ur wrizienn *ueni- a dalvezfe kement ha « lignez », « gouenn », hervez Pierre-Yves Lambert, La langue gauloise, Errance 1994, p. 34, pe diwar ur wrizienn *uenet-, « tud kar », hervez Xavier Delamarre, Dictionnaire de la langue gauloise, Erance 2003, p. 312.

## Gwelet ivez

* Weneted

## Liammoù diavaez

* Ancient Venets (e saozneg)
* Iscrizioni Venetiche - Venetic inscriptions (en italianeg)
# Veni, Sancte Spiritus

Veni, Sancte Spiritus zo ur varzhoneg hag ur c'hantik katolik latin, diwar-benn ar Spered Santel, a vefe bet savet er Grennamzer, pe gant ar pab Inosant III, pe gant arc'heskob Canterbury, Étienne Langton. Kanet e vez da Sul ar Pantekost en oferenn gatolik.
Tonioù zo bet lakaet war ar varzhoneg da goulz an Azginivelezh, gant Guillaume Dufay, Josquin des Prés, Adrien Willaert, Giovanni Pierluigi da Palestrina, John Dunstaple, Roland de Lassus, Tomás Luis de Victoria ha Byrd, ha diwezhatoc'h ivez gant Morten Lauridsen ha Frank La Rocca. Mesk a vez alies etre ar c'hantik-se hag unan all, damheñvel e anv, Veni Creator Spiritus.

## Doare brezhonek

Un doare brezhonek a gaver el levr Kantigou Brezhonek, embannet e Sant-Brieg e 1934, savet marteze gant Frañsez Vallée, hag anvet Ar Veni, Sancte Spiritus. Sur eo n'eo ket bet kanet gwall alies: e latin e vez kanet ar c'hantik.
Spered Santel, Spered a sklerijen,
Plijet ganeoc'h ennomp breman diskenn :
A sklerijenn kargit hon sperejou
A garantez tommit hon c'halonnou
1.
An Ebestel en eur sal unanet,
A dan ho kras hoc'h eus gwechall nerzet;
Ho pet 'vidomp hevelep madelez
Ne deomp hepoc'h nemet sempladuez.
2.
Gwerc'hez Vari, esperans ar pec'her,
Pedit Jezuz ho Mab hag hon Salver;
Grit d'hon spered intent komzou Doue
Ha d'hon c'halon o mirout goude se.

## Levrioù :

Kantigou Brezhonek. Eskopti Sant-Brieg ha Landreger. Adreizet dre urz an Aotrou 'n Eskob F.-J.-M. Serrand. Sant-Brieg. Moulet e ti A. Prud'homme. Mouler an eskopti. 1934

## Gwelet ivez

* Roll kantikoù brezhonek
# Veneteg

Ar veneteg eo an anv a reer eus ar yezh italianek a gomzer dreist-holl e Veneto, ar rannvro en-dro da gêr Venezia, en Italia.

## Pelec'h e vez komzet?

An darn vrasañ ag ar venetegerion a zo e rannvroioù italian Veneto, Friuli-Venezia Giulia, Trentino-Alto Adige. Met yezherien zo ivez e broioù all, e Slovenia ha Kroatia (ahont o c'haver dreist-holl e ledenez Istria, hag e kornioù zo war aod Dalmatia).
Ouzhpenn-se, gant an divroañ en XIXvet hag XXvet kantved e kaver bagadoù venetegerien en Amerika, dreist-holl e Chipilo (e stad Puebla, Mec'hiko), hag e Rio Grande do Sul, e Brazil, dreist-holl e bro ar gwiniegoù, ma komzer ur rannyezh a vez graet talien anezhi, gant un tamm veneteg hag un tamm italianeg gant gerioù a veur a yezh all.
En Veneto e weler a-wechoù pannelloù divyezhek (veneteg hag italianeg).

## Gerioù venetek

Ar gerioù arsenal, ciao, ghetto, gondola, lagon ha laguna, lido ha Montenegro zo gerioù deuet eus ar veneteg.

## Skouerioù eus ar c'hemmoù etre veneteg hag italianeg

| Veneteg | Italianeg | Brezhoneg |
| ava | ape | gwenanenn |
| bras | braccio | brec'h |
| carega | sedia | kador |
| cascar | cadere | kouezhañ |
| caxa | casa | ti |
| escoll | scola | skol |
| grip | influenza | grip, arouez |
| insir | uscire | mont er-maez |
| istà | estate | hañv |
| làvaro | labbro | muzell |
| nòtoła | pipistrello | logodenn-dall |
| nùmaro | numero | niver |
| piron | forchetta | fourchetez, forc'higell |
| pón, pómo | mela | aval |
| schirat | scoiattolo | gwiñver |
| sorar | raffreddare | yenañ |
| subiar | fischiare | c'hwitellat, sutal |
| tor, cior | prendere | kemer |
| uncuò | oggi | hiziv |
| Veneteg | Italianeg | Brezhoneg |
| lùni | lunedi | (di)lun |
| màrti | martedi | (di)meurzh |
| mercòre | mercoledi | (di)merc'her |
| sòbia | giovedi | yaou/diriaou |
| venàre | venerdi | (di)gwener |
| sàbo | sabato | (di)sadorn |
| domènega | domenica | (di)sul |
# Venezia Giulia

Venezia Giulia (anvet Julisch Venetien en alamaneg; Julijska Krajina e sloveneg ha kroateg ; Venesia Jułia e veneteg ; Vignesie Julie e friouleg) zo ur rannvro istorel ha douaroniel eus an Triveneto, hag a zo rannet hiriv etre teir stad: Italia, Slovenia ha Kroatia. Evit ar rann chomet en Italia, goude an Eil brezel-bed, da-heul feur-emglev Pariz (1947) ha Memorandum Londrez e 1954, a zo aet d'ober, gant Frioul, rannvro emren Friuli-Venezia Giulia.
# Vred

Vred a zo ur gumun eus departamant Norzh e Bro-C'hall.

## Monumantoù ha traoù heverk

* An iliz katolik

## Melestradurezh

Roll maered ar gumun :
| Mare | Mare | Anv |
| Meurzh 2001 | Meurzh 2008 | François Tarka |
| Meurzh 2008 | Meurzh 2014 | Dany Hallant |
| N'eo ket anavezet c'hoazh an holl fedoù. |||||

## Emdroadur ar boblañs 1793-2007

* Andonioù : Cassini hag EBSSA

## Notennoù

* ↑ Kartenn-bost
# Voulouz loar

Voulouz loar zo ur bladenn vrezhonek gant Annie Ebrel.

## Kanaouennoù

* Ololé, 01:45
* Skolvan, 03:38
* Teñval eo an noz, 03:05
* Baleerezh, 01:43
* Dañs tro Lors, 03:17
* Dom Yann Derrian - Ur veaj prometet, 06:25
* Daeroù ho tivlagad, 04:51
* Kanennoù - Gouloù an deiz 8 00:01:44
* Voulouz loar, 05:40
* Pach pi, 02:58
* Apollon
# Vouzon

Vouzon a zo ur gumun e departamant Loir-et-Cher, e kanton La Sologne, en arondisamant Romorantin-Lanthenay, e rannvro Centre-Val de Loire.

## Monumantoù ha traoù heverk

* An iliz (XIIvet kantved)
* Ar vered
* Ar presbital (XVIvet kantved marteze)
* Kastell Amoy Trégy (XIIvet kantved)
* Kastell Grillère (XVIvet kantved)
* An ti-kêr (1883)

## Douaroniezh

78,25 km2 eo gorread Vouzon.

## Poblañs

War-dro 1 500 a dud a zo o chom eno e 2016.

## Melestradurezh

E 2014 e voe addilennet Christian Mauchien da vaer.

## Tud

* Napoleon III (1808-1873), impalaer ar Frañsizion ha diskennad eus an tiegezh Beauharnais eus tu e vamm, a voe perc'henn Kastell Grillière hag a wellaas buhez ar gêriadenn.
* Louis Blériot (1872-1936), ijinour ha diaraoger en nijerezh, a lakaas sevel Kastell Sainte-Marie hag a voe dilennet da guzulier-kêr d'ar 1 a viz Mae 1904.
* Georges Claude (1870-1960), kimiour, fizikour hag ijinadenner, a reas e annez e Kastell Chenay e-kerzh an Eil Brezel Bed.
* Pierre-Alain Volondat, pianoour ha saver tonioù, a zo bet ganet e Vouzon d'an 28 a viz Gouere 1962.

## Liammoù diavaez

Lec'hienn ofisiel
# Voyage de santé

Voyage de santé zo un danevell gant Guy de Maupassant en 1886.

## Istor

Embannet e oa bet er stagadenn d'ar Petit Journal, d'an 18 a viz Ebrel 1886.

## Ar gontadenn

War zigarez ur veaj e tiskouez Maupassant e anken dirak ar c'hleñved.

## Embannadurioù

* 1886 - Voyage de santé, e Le Petit Journal
* 1964 - Voyage de santé, e Contes et nouvelles, 2 vol., kinniget gant Albert-Marie Schmidt, ha Gérard Delaisement, Albin-Michel, 1964-1967
* 1979 - Voyage de santé, e Maupassant, Contes et nouvelles, tome II, kinniget gant Louis Forestier, Bibliothèque de la Pléiade, éditions Gallimard.

## Lenn ar skrid

* Wikisource

## Notennoù

* ↑ http://www.persee.fr/web/revues/home/prescript/article/pharm_0035-2349_1997_num_85_316_4921
| Lec'hioù | Étretat • Yvetot • Rouen • Pariz • Maison Fournaise • La Grenouillère • Auberge du Cygne • Plombières-les-Bains • Gérardmer |
| Mignoned | Louis Bouilhet • Paul Bourget • Alexandre Dumas (mab) • Gustave Flaubert • Henri Gervex • Edmond de Goncourt • Jules de Goncourt • Louis Legrand • Alfred Le Poittevin • Hippolyte Taine • Ivan Tourgeniev • Émile Zola |
| Romantoù | Une vie • Bel-Ami • Pierre et Jean • Mont-Oriol • Fort comme la mort • Notre cœur |
| Dastumadoù pennadoù | Au soleil • Sur l'eau • La vie errante Pennadoù ha n'int ket bet adkemeret en dastumadoù : La patrie de Colomba • Le monastère de Corbara • Les bandits corses • Aux eaux • En Bretagne • Au Creusot • Venise • Ischia • La Sicile • Pêcheuses et guerrières |
| Danevelloù Guy de Maupassant | À vendre • L'Abandonné • Boule de suif • Châli • Garçon, un bock !... • Le Horla • Le Lit 29 • Mademoiselle Fifi • La Maison Tellier • Le Mal d'André • La Mère aux monstres • La Mère Sauvage • Mon oncle Jules • Le Pain maudit • La Parure • La Rempailleuse • Rosalie Prudent • Un fils • |
| Dastumadoù danevelloù | La Maison Tellier (1881) • Mademoiselle Fifi (1882) • Contes de la bécasse (1883) • Clair de lune (1883) • Miss Harriet (1884) • Les Sœurs Rondoli (1884) • Yvette (1884) • Contes du jour et de la nuit (1885) • Monsieur Parent (1885) • Toine (1886) • La Petite Roque (1886) • Le Horla (1887) • Le Rosier de madame Husson (1888) • La Main gauche (1889) • L'Inutile Beauté (1890) • Le Père Milon (1900) • Le Colporteur (1900) • Misti (1912) • |
| Danevelloù bet lakaet e brezhoneg : | Mon oncle Jules • La Folle • Rosalie Prudent • Au bois • Les Sabots • L'Aveu • Clochette • La Mère aux monstres • |
| C'hoariva | Histoire du vieux temps • Une répétition • Musotte • La paix du ménage • À la feuille de rose, maison turque • |
# Vozmediano

Vozmediano zo ur gumun e Spagn, e Proviñs Soria, e kumuniezh emren Kastilha ha León.
# Vrahovice

Vrahovice (en alamaneg Wrahowitz) a zo ur gêr eus Tchekia.

## Liammoù

* Lec’hienn ofisiel
# Voulpaix

Voulpaix :
| Ar maerdi. ||
| Melestradurezh ||
| Stad | Frañs |
| Rannvro | Hauts-de-France |
| Departamant | Aisne |
| Arondisamant | Vervins |
| Kanton | Marle |
| Kod kumun | 02826 |
| Kod post | 02140 |
| Maer Amzer gefridi | Jean-Paul Renaux 2008–2014 |
| Etrekumuniezh | Communauté de communes de la Thiérache du Centre |
| Poblañsouriezh ||
| Poblañs | 348 ann. (2020) |
| Stankter | 30 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 114 m — brasañ 187 m |
| Gorread | 11,55 km² |
| kemmañ |
Voulpaix (distaget [vupe] gwechall ha [vulpe] bremañ) zo ur gumun en departamant Aisne, e Pikardi, er rannvro Hauts-de-France en hanternoz Bro-C'hall.

## Monumantoù ha traoù heverk

* Iliz katolik Voulpaix
* An iliz katolik.

## Notennoù ha daveoù

* ↑ Roadennoù ofisiel e lec'hienn an EBSSA
* ↑ Vladimír Buben, Influence de l'orthographe sur la prononciation du français moderne, Universum, 241 pages, 1935.
* ↑ Cassini hag EBSSA
# Vouvant

Vouvant zo ur gumun c'hall en departamant Vande, e kreisteiz an departamant-se. Ramparzhioù zo en-dro d'ar vourc'h.

## Istor
### Dispac'h Gall

* Melestradurezh: savet e voe ar gumun e 1790 ; lakaet e voe e Kanton Foussay hag e Bann La Châtaigneraie e oa. Lakaet e voe kumun Vouvant en Arondisamant Les Sables-d’Olonne bet krouet e 1800 hag e Kanton La Châtaigneraie pa voe diskaret Kanton Foussay e 1801.

### XX$^{vet}$ kantved
#### Brezel-bed kentañ

* Mervel a reas 65 gwaz eus ar gumun, da lavaret eo 5,18% eus ar boblañs e 1911, abalamour d'ar brezel.

#### Eil Brezel-bed

* Mervel a reas seizh den ag ar gumun abalamour d'ar brezel hervez monumant ar re varv.

## Monumantoù ha traoù heverk

* Moudenn-gastell Le Château-Neuf.
* Ramparzhioù Vouvant.
* An Tour Mélusine, un aspadenn eus kastell La Récepte.
* Kastell La Grignonnière.
* An iliz katolik.
* Ar voudenn-gastell.
* Ar ramparzhioù.
* Kastell La Récepte.
* Kastell La Grignonnière.
* Iliz katolik Gorroidigezh an Intron-Varia.
* Monumant ar re varv, luc’hskeudennoù$^,$. E 1923 e voe savet.
* Plakenn 1914-1918 en iliz katolik, luc’hskeudennoù$^,$.

## Daveoù ha notennoù

* ↑ (fr)Cassini – EHESS
* ↑ (fr)Memorial Genweb
* ↑ (fr)Memorial Genweb
* ↑ (fr)Clochers de France
* ↑ (fr)Memorial Genweb
* ↑ (fr)Memorial Genweb
* ↑ (fr)Université de Lille
* ↑ (fr)Memorial Genweb
* ↑ (fr)Memorial Genweb

## Liammoù diavaez

a vo kavet e Wikimedia Commons.
* Les plus beaux villages de France : Vouvant (fr)
# Voyage de noce (Maupassant)

Voyage de noce zo un danevell c'hallek gant ar skrivagner gall Guy de Maupassant e 1882.

## Istor

Da gentañ e voe embannet e Le Gaulois an 18 a viz Eost 1882.

## An danevell

Ur vaouez a gont he beaj-eured.

## Liammoù

* Voyage de noce e Wikisource

## Notennoù

| Lec'hioù | Étretat • Yvetot • Rouen • Pariz • Maison Fournaise • La Grenouillère • Auberge du Cygne • Plombières-les-Bains • Gérardmer |
| Mignoned | Louis Bouilhet • Paul Bourget • Alexandre Dumas (mab) • Gustave Flaubert • Henri Gervex • Edmond de Goncourt • Jules de Goncourt • Louis Legrand • Alfred Le Poittevin • Hippolyte Taine • Ivan Tourgeniev • Émile Zola |
| Romantoù | Une vie • Bel-Ami • Pierre et Jean • Mont-Oriol • Fort comme la mort • Notre cœur |
| Dastumadoù pennadoù | Au soleil • Sur l'eau • La vie errante Pennadoù ha n'int ket bet adkemeret en dastumadoù : La patrie de Colomba • Le monastère de Corbara • Les bandits corses • Aux eaux • En Bretagne • Au Creusot • Venise • Ischia • La Sicile • Pêcheuses et guerrières |
| Danevelloù Guy de Maupassant | À vendre • L'Abandonné • Boule de suif • Châli • Garçon, un bock !... • Le Horla • Le Lit 29 • Mademoiselle Fifi • La Maison Tellier • Le Mal d'André • La Mère aux monstres • La Mère Sauvage • Mon oncle Jules • Le Pain maudit • La Parure • La Rempailleuse • Rosalie Prudent • Un fils • |
| Dastumadoù danevelloù | La Maison Tellier (1881) • Mademoiselle Fifi (1882) • Contes de la bécasse (1883) • Clair de lune (1883) • Miss Harriet (1884) • Les Sœurs Rondoli (1884) • Yvette (1884) • Contes du jour et de la nuit (1885) • Monsieur Parent (1885) • Toine (1886) • La Petite Roque (1886) • Le Horla (1887) • Le Rosier de madame Husson (1888) • La Main gauche (1889) • L'Inutile Beauté (1890) • Le Père Milon (1900) • Le Colporteur (1900) • Misti (1912) • |
| Danevelloù bet lakaet e brezhoneg : | Mon oncle Jules • La Folle • Rosalie Prudent • Au bois • Les Sabots • L'Aveu • Clochette • La Mère aux monstres • |
| C'hoariva | Histoire du vieux temps • Une répétition • Musotte • La paix du ménage • À la feuille de rose, maison turque • |
# Winaj'h

Winaj'h a oa ur strollad sonerezh da lakaat an dud da zañsal er festoù-noz. Divodet eo bet e miz Genver 2011.

## Ar sonerien

5 soner a oa er strollad Winaj'h. Iltud Le Doré a sone fleüt a-dreuz, zarb ha cajon ha Tomaz Lotout a rae gant ar vombard. Daou venveg gant kerdin a oa ur gitar akoustek sonet gant Fred Thomas hag ur gitar-boud sonet gant Jacky Beaucé pe a-wechoù zoken gant Stéphane De Vito. Un akordeoñs diatonek a veze ivez gant Daniel Lawson. Gwelet e vezent muioc'h-mui er festoù-noz betek dont da vezañ unan eus strolladoù brudetañ e-touez dañserien Breizh, kement a startijenn a veze atav gante.

## Istor

Krouet e oa bet ar strollad-mañ e 2002, gant Thomas Lotout, Youen Bodros hag Edwin Bodros, heuliet gant Franck Fagon. Divodet eo bet e penn kentañ 2011. Anv ar strollad ne dalveze mann resis ebet. Savet e oa bet diwar ur verb saoznek to winch mui un dibenn damvrezhonek.

## Pladennoù

Savet ez eus bet ur bladenn gante, anvet Winaj'h ha mat pell 'zo. 11 ton a zo warnezhi kement a Vreizh hag a Iwerzhon. Setu-int:
* 1. Full Circle
* 2. Hep Bal !
* 3. Enez Marv
* 4. Coffee drop
* 5. Valse à Ricco
* 6. Ar Rogn
* 7. Ben Ar Menez
* 8. Ifern yen
* 9. Alfa 175 double carbu
* 10. Chez Zaza
* 11. Kreiz-Breizh Parano

## Liammoù diavaez

* lechienn :
* my space :
# Winarayeg

Ur yezh malayek-polinezek eo ar winarayeg (winarayeg: winaray hag ivez wáray-wáray ha l(in)eyte-samarnon) komzet gant 3 milion a dud e Samar, Samar an Norzh, Samar ar Reter, reter Leyte ha Biliran er Filipinez.
Ul liamm-familh ez eus gant ar yezhoù all eus ar skourr visayek evel ar sougbouaneg (cebuano), ha tostoc'h c'hoazh emañ d'an ilongoeg (hiligaynon).
Kinniget e oa bet un doare-skrivañ unvan gant Akademiezh Visayeg Samar ha Leyte (Sanghiran San Binisaya ha Samar ug Leyte), aet da get, met ne oa ket bet doujet outañ. Skrivet e vez e meur a doare disheñvel hervez rannyezh pep hini.

## Gwelet ivez

* Yezhoù malayek-polinezek

## Liammoù diavaez

* Ethnologue
# Wiltshire

Wiltshire :
| Gorread | 3,485 km² |
| Poblañs | 639,500 |
| Stankted ar boblañs | 140 annezad/km² |
| Distrigoù ||
Wiltshire a zo ur gontelezh eus Mervent Bro-Saoz, ha Trowbridge eo ar pennlec'h anezhi. E rannbarzh Mervent Bro-Saoz eo enframmet.
Abaoe ar 1añ a viz Ebrel 1997 eo deuet Swindon (2) da vezañ un aotrouniezh unvan disrannet diouzh ar gontelezh velestradurel (1), daoust ma chom e kontelezh lidel Wiltshire. Betek 2009 e oa ar gontelezh velestradurel-se rannet e 4 distrig. Abaoe ar 1añ a viz Ebrel 2009 ez eo un aotrouniezh unvan.

## Liammoù diavaez

* ofisiel Kuzul Wiltshire
# WinRAR

WinRAR a zo ur c'hoazer restroù shareware krouet gant Eugene Roshal. Paeüs eo met posupl eo pellgargañ un eilstumm-esa a yelo en-dro e-pad 40 devezh. Goude 40 devezh e vo ar choaz gant an implijer etre prenañ ar meziant pe kenderc'hel d'ober gantañ gant ur prenestr "pop-up" o vezañ diskouezet bewech ma tigorer anezhañ.
Unan eus an nebeud meziantoù gouest da grouiñ restroù RAR eo rak perc'henner eo an doare-kodañ. Gallout a ra krouiñ restroù ZIP ivez ha diwaskañ restroù CAB, ARJ, LZH, TAR, GZ, ACE, UUE, BZ2, JAR, ISO, 7z ha Z.
Gallout a ra kodañ an dielloù gant AES hag un alc'hwez 128 bit anezhañ. Dielloù emdennus pe liesrannel a c'hell krouiñ ivez.

## Liammoù diavaez

* WinRAR e brezhoneg
# Wilton G. S. Sankawulo

Wilton G. S. Sankawulo (26 a viz Gouere 1937 - 21 a viz C'hwevrer 2009) a oa ur skrivagner hag ur politikour eus Liberia.
Brud a dapas er bloavezhioù 1970 gant e oberennoù (romantoù, danevelloù, buhezskrid ar prezidant William R. Tolbert, Jr.). E penn ar Stad e voe adalek ar 1añ a viz Gwengolo 1995 betek an 3 a viz Gwengolo 1996.
g • ka • kePrezidanted Liberia :
* Joseph J. Roberts · Stephen Allen Benson · Daniel Bashiel Warner · James Spriggs Payne · Edward J. Roye · James Skivring Smith · Joseph J. Roberts · James Spriggs Payne · Anthony W. Gardiner · Alfred Francis Russell · Hilary R. W. Johnson · Joseph James Cheeseman · William D. Coleman · Garretson W. Gibson · Arthur Barclay · Daniel Edward Howard · Charles D. B. King · Edwin Barclay · William Tubman · William R. Tolbert, Jr. · Samuel Doe · Amos Sawyer · David D. Kpormakpor · Wilton G. S. Sankawulo · Ruth Perry · Charles G. Taylor · Moses Blah · Gyude Bryant · Ellen Johnson Sirleaf · George Weah ·
# Wim Barbier

Wim Barbier a zo bet ganet e 1960 e Geel (Belgia).
Mestrc'hoarier echedoù belgiat.
Ezel eo eus ar c'hleub "Schaakclub Boey Temse".
2 167 edo e renk Elo e miz Here 2008.

## Liammoù diavaez

* E fichenn FIDE ;
* Div bartienn e Chessgames ;
* Blog Wim Barbier .
# Wim Maes

Wim Maes a zo bet ganet d’ar 1añ a viz Even 1972.
Mestrc'hoarier echedoù belgiat.
Mestr FIDE eo.
Adalek an 20 a viz Eost betek an 28 a viz Eost 2005 e kemeras perzh e Brasschaat en Tournamant "Open"; eilvet e voe gant 8 poent diwar 9.
D’ ar 27 a viz Eost 2006 e voe trec’h e Brasschaat en Tournamant "Open".
2 294 edo e renk Elo e miz Here 2008.

## Stadegoù e Simbase

Hervez an diellaoueg echedoù Simbase, diwar 193 partienn, Maes en deus :
* gounezet 61 bartienn,
* kollet 67 partienn,
* nulaet 65 partienn.
48 eo e dregantad a drec'hoù neuze.

## Liammoù diavaez

* E fichenn FIDE
* E c'hoari e Chessgames
# Wimereux

Wimereux zo un anv-lec'h gallek.

## Lec'hioù

* Wimereux, ur gumun eus an departamant Pas-de-Calais, e Bro-C'hall, e beg ar stêr Wimereux
* ar Wimereux, ur stêr eus an departamant Pas-de-Calais, e Bro-C'hall